גרייס מוגאבה

חייה האישיים

גרייס נטומביז'ודווה נולדה בבוני שבדרום אפריקה להורים מהגרים, הרביעית מבין חמישה ילדים במשפחה.
ב-1970 עברה להתגורר בזימבבואה, אז נקראה רודזיה, כדי לגור עם אמה, איידה מארופו בעיירה צ'יוואוו, בזמן שאביה נשאר ועבד בדרום אפריקה על מנת לתמוך במשפחתו. היא למדה בבית הספר היסודי בצ'יוואוו ולאחר מכן בבית הספר התיכון קריסטה מאמבו במניקאלנד.
בשנת 1984 כאשר הייתה בת 19 בלבד, התחתנה עם טייס חיל האוויר סטנלי גורראזה ונולד להם בן, ראסל גורראזה.
תוך כדי עבודתה כמזכירת הנשיא, רוברט מוגאבה, הפכה גרייס להיות הפילגש שלו, בזמן שעוד הייתה נשואה לסטנלי גורראזה, ונולדו לה ולנשיא רוברט מוגאבה שני ילדים, בת בשם בונה שנולדה ב -1988 ונקראה על שם אמה של מוגאבה, ורוברט פיטר הבן.
לאחר מותה של אשתו הראשונה של מוגאבה, סאלי היפרון, נישאו בני הזוג במיסה קתולית יוצאת דופן (רוברט מוגאבה הוא קתולי אדוק) שכותרתה הייתה "החתונה של המאה" בעיתונות בזימבבואה. בזמן הנישואים שלהם גרייס מוגאבה הייתה בת 31 ורוברט מוגאבה היה בן 72. גרייס וסטנלי גורראזה התגרשו ב-1995.
בשנת 1997, היא ילדה את הילד השלישי שלה ושל רוברט מוגאבה, צ'טונגה ברלאמין מוגאבה.
גרייס מוגאבה נרשמה כסטודנטית לתואר ראשון בבית הספר לאמנויות ליברליות, באוניברסיטת רנמין בסין בשנת 2007, ולמדה את השפה הסינית. היא סיימה בשנת 2011. עם זאת, היא הודתה, כי היא לא הייתה בקיאה בשפה הסינית לאחר סיום התואר.

פוליטיקה

מוגאבה, טענה בעצרת שקיימה בבוהרה שבמזרח זימבבואה לבחירות של שנת 2018, שגם אם בעלה רוברט מוגאבה ימות תומכיו עדיין יבחרו בו וישימו את שמו בקלפי. פרשנים בזימבבואה טענו כי אין ברצונה שבעלה ישלוט מהקבר אלא להיות האישה הראשונה שמכהנת בתפקיד מנהיגת זימבבואה. בנוסף, טענה גרייס לעיתונות כי היא כבר "נשיאה" משום שהיא ובעלה מקבלים החלטות יחד.
לטענת הכתב צ'יפו דנדר גרייס מוגאבה רצתה עוד כוח, היא הציעה לתקן את החוקה של מפלגת ZANU-PF שאחד משני סגני הנשיא של המפלגה יהיה אישה.
מפלגת האיחוד הלאומי של זימבבואה- החזית הפטריוטית (ZANU-PF)
בסוף 2014, מוגאבה העבירה ביקורת על סגנית הנשיא ג'ויס מוג'ורו (Joice Mujuru), שלטענתה תכננה תוכניות נגד בעלה, הנשיא מוגאבה. בסופו של דבר, ההאשמות נגד מוג'ורו הביאו לחיסול שלה כמועמדת אשר תירש את התפקיד של הנשיא מוגאבה וגרמו לה להיות מנודה בתוך קונגרס המפלגה בדצמבר 2014.
באותו הזמן גדלה חשיבותה הפוליטית של גרייס מוגאבה. היא הוסמכה כראש אגודת הנשים של מפלגת ZANU-PF, ונציגי קונגרס המפלגה אישרו את מועמדותה ב-6 בדצמבר 2014. בהיותה בתפקיד ראש ליגת הנשים, היא גם הפכה לחברה בלשכה הפוליטית של מפלגת ZANU-PF . מאז שנת 2016, בעקבות מעורבותה בפוליטיקה הפנימית של מפלגת ZANU-PF נשמעו שמועות המצביעות על כך שהיא עומדת בראש אחת הסיעות החשאיות של המפלגה, ה-G40 (דור 40). הסיעה האחרת, לקוסט (Lacoste), הונהגה על ידי סגן הנשיא אמרסון מנגנגואה. הפילוג במפלגת ZANU-PF התמקד בעיקר בשאלת הירושה של מוגאבה. הסכסוך בין גרייס מוגאבה לבין אמרסון מנגנגואה הגיע לנקודת מפנה בסוף ספטמבר 2017, כאשר שני הצדדים מטיחים האשמות זה כלפי זה על המפגשים הציבוריים במפלגת ZANU-PF . בהתייחסו לקהל בטקס האזכרה של השרה שובאי מחופה (Shuvai Mahofa), טען אמרסון מאנגאנגווה שהוא הורעל במצעד הנוער של מפלגת ZANU-PF בגוואנדה. זמן קצר לאחר דבריו של מאנגאנגווה, כינס הנשיא רוברט מוגאבה את הקבינט מה שרבים מאמינים שהיה תרגיל להפגנת כוח. מנגנגואה, כמו בני ברית חשודים אחרים, איבד את משרד המשפטים. אוקטובר 2017 סימן את שיא ההשפעה הפוליטית של גרייס מוגאבה במפלגת ZANU-PF.
בנובמבר 2017, גרייס הייתה חלק מהפיטורים של סגן הנשיא דאז, אמרסון מאנגאנגווה (Emmerson Mnangagwa) לאחר שנזפה בו על כך שגרם לפילוג במפלגת ZANU-PF. זמן קצר לאחר מכן הביעה גרייס את כוונותיה לקבל על עצמה את תפקיד סגן הנשיאות. בארץ שרר מתח מתגבר, וזמן קצר לאחר מכן, בזמן שאמרסון מאנגאנגווה חיפש מקלט מחוץ לזימבבווה, השתלט הצבא בהפיכה ללא דמים תחת גנרל קונסטנטינו צ'יונגה. גרייס מוגאבה הייתה בלתי נראית בימים אלה עם דיווחים שונים על מקום הימצאותה. ב-19 בנובמבר גורשו גרייס מוגאבה ו- 20 ממקורביה ממפלגת ZANU-PF.
לאחר הדחתו הסופית של נשיא זימבבואה בנובמבר 2017 רוברט מוגאבה, לאחר 37 שנים של שלטון, הודחה גם גרייס מוגאבה ממפלגת ZANU-PF בכינוס של מפלגת השלטון, גרייס נחשבה ליורשת האפשרית של רוברט מוגאבה לפני התהפוכות הפוליטיות במדינה הדרום אפריקנית. בנוסף, נמסר מהמפלגה שגרייס מוגאבה ובכירים נוספים יועמדו לדין.

נדל"ן

במהלך כהונתה כגברת הראשונה, גרייס מוגאבה פיקחה על בניית שני ארמונות. הראשון, המכונה "Gracelands", אשר נמצא בטנסי שבארצות הברית, היווה ביקורת על הפזרנות שלה. גרייס מוגאבה הסבירה מאוחר יותר כי היא שילמה על כך עם החיסכון האישי שלה.הוא נמכר מאוחר יותר למועמר קדאפי מלוב. השני הושלם בשנת 2007 בזימבבואה, ועלה בסביבות 26 מיליון דולר. הבנייה מומנה על ידי מפלגת ZANU-PF הודות לרוברט מוגאבה על שירותו הפוליטי.
ב -2002 נסעה גרייס מוגאבה לחפש נכסים חקלאיים בזימבבואה, וחיפשה מקום חדש עבורה ועבור משפחתה. היא בחרה באחוזת מסכת הברזל, שהייתה בעבר בבעלותם של החקלאים ג'ון ואווה מתיוס. בבעלות המשפחה נכס במלזיה, ובתחילת שנת 2008 דווח כי גרייס מוגאבה קיוותה לעבור לגור שם עם ילדיה. הכוונה מאחורי המהלך הייתה לחמוק מהמתח של המנהיגות ולהתפנות לחששות של המשפחה הראשונה אשר עומדת בפני התנקשות.
גרייס מוגאבה רכשה גם אחזקות בנכסים בהונג קונג, כולל עסקת חיתוך יהלומים ונכס בבית מספר שלוש, טירת ג'יי.סי, במחוז טאי פו. חדשות IOL משערים כי רכישת נכס זה נועד להיות גם המילוט עבור הבת שלהם, בונה, אשר למדה באוניברסיטת הונג קונג תחת שם בדוי וכי היא ובעלה אמורים להימלט לסין אם יאבדו את כוחם בזימבבואה. לי ווינג-טאט (Lee Wing-tat), אשר היה חבר במועצה המחוקקת של הונג קונג, אמר כי בייג'ינג צריכה לקבל את ההחלטה כי מדובר ביחסי חוץ. הדובר ג'יאנג יו (Jiang Yu) ממשרד החוץ של הרפובליקה העממית של סין אמר כי היא אינה מודעת לרכישת ביתם של בני הזוג מוגאבה בהונג קונג ולא תגיב עוד. פרופסור באוניברסיטת הונג קונג אמר כי בייג'ינג מנסה לא להיות מעורבת במחלוקת.
בשנת 2015 דווח כי זימבבואה הייתה מעורבת בסכסוך משפטי על הבעלות בנכס בטאי פו, שבו בונה מוגאבה נשארה בזמן שהייתה סטודנטית בהונג קונג, שנרכש ביוני 2008 באמצעות חברה בשליטת יליד דרום טייוואן איש העסקים האפריקאי הסייה פינג, תמורת 40 מיליון דולר הונג קונגי (5.14 מיליון דולר) והועבר לשמו בשנת 2010. לטענת בני הזוג מוגאבה, הווילה השתייכה לממשלת זימבבואה, ואילו הסייה פינג, שהיה פעם איש סוד של מוגאבה, טוען כי לא היה ספק שהבית שייך לו.

חינוך

מחלוקת התעוררה כאשר הוענק לגרייס מוגאבה תואר דוקטור בסוציולוגיה בספטמבר 2014 מאוניברסיטת זימבבואה חודשיים לאחר כניסתה לתוכנית. היא קיבלה את התואר על ידי בעלה ועל ידי נשיא האוניברסיטה, רוברט מוגאבה. עבודת הדוקטורט שלה אינה זמינה בארכיון האוניברסיטה, והיא עומדת בפני קריאות להחזיר את הדוקטורט שלה. הטענות הן שגרייס קיבלה את הדוקטורט בלי לקיים את ההליכים האקדמיים הנדרשים. על מנת לקבל דוקטורט יש ללמוד תקופת זמן מינימלית, גרייס נרשמה ללימודים בשנת 2013 כסטודנטית באופן חלקי, ולכן היא אמורה לסיים את לימודיה תוך 4 שנים, בשנת 2017. בעקבות כך שמוגבאה קיבלה את התואר מספר חודשים לאחר תחילת הלימודים, הטענות הן כי היא לא זכאית לתואר. הענקת התואר עוררה תגובה חריפה בקהילה האקדמית בזימבבואה, ויש מי שטען כי הדבר עלול לפגוע במוניטין של האוניברסיטה. ב-22 בינואר 2018, אתר האוניברסיטה פרסם את עבודת הדוקטורט של גרייס מוגאבה.

טענות כנגדה

טענות סחר ביהלומים ותביעה
בדצמבר 2010 התשדורות הדיפלומטיות האמריקאיות (US diplomatic cables) שפרסם ויקיליקס (WikiLeaks) העלו שוב טענות מוקדמות יותר, כי פקידי ממשל בזימבבואה ואליטות מקושרות היטב, כולל אשתו של מוגאבה, גרייס, מייצרות מיליוני דולרים בהכנסה אישית על ידי צוותי עובדים של עובדים חופשיים - יהלומים ממכרה צ'יאדזווה במזרח זימבבואה. בשנת 2010 תבעה גרייס מוגאבה את העיתון בזימבבואה על הדיווחים ששוחררו על ידי ויקיליקס, שגרייס עשתה "רווחים עצומים" ממכרות היהלומים במדינה. מוגאבה דרשה 15 מיליון דולר מהעיתון.
קניות ובזבזנות
גרייס מוגאבה ידועה באורח החיים המפואר שלה, והתקשורת המערבית מכנה אותה "גוצ'י גרייס". הדיילי טלגרף כינה אותה "ידועה לשמצה בבית על פזרנותה" בשנת 2003 במהלך וועדת פסגה צרפתית-אמריקאית בפאריס, בעוד מנהיגי מדינות אפריקה העניות בחרו להתגורר בבית השגריר של מדינתם, הזוג מוגאבה החליט לשהות במלון הפלאזה אשר ממוקם במיקום אסטרטגי, לצד חנויות מעצבי העל הגדולים. במהלכו של הטיול דווח כעל 75,000 ליש"ט (כ -120 אלף דולר) במסע קניות קצר; ובשנים שקדמו לשנת 2004 משכה מעל 5 מיליון ליש"ט מהבנק המרכזי של זימבבואה. כאשר גרייס מוגאבה נכללה בסנקציות של 2002, שבהם לאחר שצפו בבחירות בזימבבואה באותה שנה, הטיל האיחוד האירופאי סנקציות על גרייס מוגאבה ועוד 51 חברי הנהגת זימבבואה, אשר אסרו עליהם לנסוע למדינות המשתתפות בסנקציות ובמקביל להקפיא להם את הנכסים באותם מדינות. אחד הפרלמנטרים של האיחוד האירופי אמר, כי האיסור "ימנע מגרייס מוגאבה לצאת למסעות הקניות שלה, נוכח העוני הקטלני המכה באנשי זימבבואה". ארצות הברית הטילו סנקציות דומות.
בשנת 2014 חיתנו רוברט וגרייס מוגאבה את בתם בונה בטקס נוצץ, בעלות של כ5 מיליון דולר. במהלך האירוע הופיעו אמנים וזמרים שונים והוזמנו כ-4,000 אורחים. כל זה כאשר האבטלה במדינה במצב קשה ומיליוני תושבים רעבים ללחם.
תקיפות שונות
שמה של מוגאבה על אלימות ומזג חם העניקו לה את הכינוי "Dis-Grace", "דיס-גרייס" (Disgrace: חרפה, בושה). התרחשו גם מקרי אלימות בחו"ל: עיתון ה"טיימס" דיווח ב -18 בינואר 2009 שבמסע קניות בהונג קונג, שם בתה בונה מוגאבה הייתה סטודנטית באוניברסיטה, מוגאבה ציוותה על שומר הראש שלה לתקוף צלם של ה"טיימס" ריצ'רד ג'ונס מחוץ למלון היוקרתי שלה. לאחר מכן היא הצטרפה למתקפה, חבטה בג'ונס שוב ושוב בפנים, כשהיא עונדת טבעות יהלומים משובצות, שגרמה לו לחתכים ושריטות. תייר אוסטרי שחלף במקום סיפר לעיתון ה"טיימס" כי בזמן שתקפה את הצלם "גרייס צרחה כמו משוגעת". לאחר מכן הוענקה לה חסינות מפני התביעה "לפי הכללים הדיפלומטיים הסינים" בשל מעמדה כאשתו של מוגאבה.
בחודש אוגוסט 2017, בעת ביקור בדרום אפריקה כדי לטפל בבעיה בקרסול, נאמר שגרייס תקפה דוגמנית בת 20, גבריאלה אנגלס ושני חבריה, שהיו בחברת שני בניה הצעירים, רוברט ג'וניור וצ'טונגה, במלון בסנדטון, יוהנסבורג. נטען כי גרייס הכתה את הנשים ובניה, עם כבל מאריך, וגרמה לפציעות שונות, כולל חתך עמוק על מצחה של אנגלס. זה היה אחרי שהאשימה את הנשים על כך שחיו עם בניה. לאחר שהוגש כתב אישום על ידי אנגלס על "תקיפה בכוונה לגרום נזק גופני חמור", גרייס הייתה אמורה להופיע בבית משפט ביוהנסבורג ב-15 באוגוסט 2017, אך לא הגיעה. לאחר מכן הוענקה לה חסינות דיפלומטית.אחרי שהנשיא רוברט מוגאבה הודח על ידי אמרסון מנגנגואה, גבריאלה אנגלס פרסמה ציוץ נקמה על גרייס מוגאבה.
רומנים
בשנת 2011 נטען בתקשורת המקומית כי גרייס מוגאבה מנהלת רומן עם גדעון גונו, נגיד הבנק המרכזי של זימבבואה וחבר טוב של בעלה. בנוסף, בתקשורת טענו כי היא מנהלת רומן עם איש העסקים ג'יימס מקבה, אשר ברח מהמדינה. מאהב נוסף שהיה שמועה על דבר רומנם, מת בתאונת דרכים מסתורית. שמועה שהתפרסמה בשנת 2014 ברשתות החברתיות בזימבבואה היא שהאישה הראשונה מנהלת רומן נוסף וטרי עם הפוליטיקאי המקומי נלסון צ'ימסה, הפוליטיקאי מצדו הכחיש את הדברים. רוברט מוגבאה החליט לשמור על שתיקה בכל הנוגע לטענות אלו.